TSR ส่งเครื่องกรองน้ำ “SAFE” บุกงาน HomeProEXPO พร้อมจัดโปรฯพิเศษกระตุ้นยอดขายไตรมาส 1
TSR ส่งเครื่องกรองน้ำ "SAFE" บุกงาน HomeProEXPO พร้อมจัดโปรฯพิเศษกระตุ้นยอดขายไตรมาส 1/62
14 มี.ค. 2562

นายเอกรัตน์ แจ้งอยู่ ประธานเจ้าหน้าที่บริหาร บริษัท เธียรสุรัตน์ จำกัด (มหาชน) หรือ TSR เปิดเผยว่า บริษัทฯเตรียมนำผลิตภัณฑ์สินค้าภายใต้แบรนด์ SAFE โดยเฉพาะเครื่องกรองน้ำเซฟไปร่วมออกบูธ เพื่อแสดงสินค้าและจัดจำหน่ายในงาน HomePro EXPO ครั้งที่ 29 ระหว่างวันที่ 15 – 24 มีนาคม 2562 ที่ Hall 6   อิมแพ็ค อารีน่า เมืองทองธานี
“งานในครั้งนี้จัดขึ้นเพื่อต้อนรับหน้าร้อน ด้วยโปรโมชั่นสุดฮอต เพียงช้อปเครื่องกรองน้ำอัลคาไลน์ จะได้ร้บทั้งส่วนลดพิเศษ หรือเลือกของแถมเป็นเครื่องใช้ไฟฟ้า อาทิ ไมโครเวฟ ตู้เย็นมินิบาร์ พัดลมไอเย็น และเครื่องปั่นเอนกประสงค์คู่ครัว ซึ่งงานนี้คนรักบ้านและสุขภาพไม่ควรพลาดอย่างยิ่ง” นายเอกรัตน์กล่าว
นอกจากนี้ บริษัทฯ จะนำเครื่องทำน้ำอุ่น SAFE Electrics ที่อัดแน่นด้วยระบบความปลอดภัยแบบเต็มขั้น มาร่วมจัดรายการโปรโมชั่นเป็นส่วนลดพิเศษ พร้อมของแถม และมีบริการติดตั้งแบบมาตรฐานฟรีอีกด้วย
อย่างไรก็ตาม บริษัทฯ คาดว่าการจัดแคมเปญในช่วงฤดูร้อนครั้งนี้ น่าจะได้รับการตอบรับที่ดีจากลูกค้า และสามารถช่วยกระตุ้นยอดขายในไตรมาสที่ 1/62 ได้เป็นอย่างดี รวมทั้งจะช่วยผลักดันให้ผลประกอบการออกมาสดใสอย่างแน่นอน